Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1094/11/5502	Čadca, 26.1.2012
EEČ : 2-37-9-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 1, odsek 2 písmeno b/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detský domov Vysoká nad Kysucou, XXXXX, okres XXXXX, číslo účtu XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: 710609
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované vyšetrovateľom (policajným orgánom) Obv.odd. PZ Krásno nad Kysucou pod spisovou značkou ORP-1686/KK-CA-2011.

Skutková veta: 
- od presne nezisteného času polovice mesiaca november 2011 do 18.30 h dňa 22.11.2011 v Krásne nad Kysucou č. 1617, okres XXXXX, v byte č. 5, sa počas hádok vyhrážal usmrtením svojej manželke XXXXX slovami, že ju vynesú nohami von z bytu, že má pre ňu lano v garáži nachystané a naposledy v uvedený deň počas  hádky sa jej vyhrážal slovami: „Šak aby si do rána opustila tento byt, šak aby si sa ráno dostala vôbec do roboty a dávaj pozor, aby si sa dožila do rána, čím u XXXXX vzbudil dôvodnú obavu o jej život,
- dňa 24.11.2011 okolo 19.00 h v Krásne nad Kysucou č. 1617, okres XXXXX, v byte č. 5, po predchádzajúcom požití alkoholu vulgárne nadával a vyhrážal sa usmrtením svojej manželke XXXXX slovami, že „No počkaj, keď prídeš do spálne, teš sa keď zaspíš Michalka, však ty si ľahneš, ktoré slová vzbudili u XXXXX obavu o jej život a zdravie, 
- dňa 26.11.2011 okolo 10.00 h v Krásne nad Kysucou, okres XXXXX, v byte č. 5 po predchádzajúcom požití alkoholu, počas hádky vulgárne nadával a vyhrážal sa usmrtením svojej manželke XXXXX tak, že rukou na svoj krk jej ukázal, že ju podreže a zároveň jej uviedol slová „No toto chceš, čím u XXXXX vzbudil dôvodnú obavu o jej život.,   

Odôvodnenie: 
Uznesením povereného príslušníka Obvodného oddelenia PZ Krásno nad Kysucou sp. zn. ČVS:ORP-1686/KK-CA-2011 zo dňa 23.11.2011 a uznesením povereného príslušníka Obvodného oddelenia PZ Krásno nad Kysucou sp. zn. ČVS:ORP-1706/KK-CA-2011 zo dňa 27.11.2011  bolo podľa § 199 ods. 1 Trestného poriadku začaté trestné stíhanie  a súčasne vznesené obvinenie podľa § 206 ods. 1 Trestného poriadku por. XXXXX pre prečin nebezpečného vyhrážania podľa § 360 ods. 1, ods. 2 písm. b/  Trestného zákona na tom skutkovom základe, ako je to uvedené vo výrokovej časti uznesení povereného príslušníka PZ. Následne boli veci obv. XXXXX podľa § 21 ods. 3 Trestného poriadku s poukazom na § 18 ods. 1 Trestného poriadku spojené na spoločné konanie.

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená XXXXX uzavreli pred probačným a mediačným úradníkom Okresného súdu v Čadci dohodu o zmieri. 

Obvinený XXXXX  slobodne, vážne, zrozumiteľne a určito vyhlásil,  že spáchal skutky, za ktoré je trestne stíhaný.

Poškodená XXXXX vyhlásila, že si voči obvinenému v predmetnej veci neuplatňuje žiadny nárok na náhradu škody.  

Obvinený XXXXX, nar. XXXXX, trvale bytom XXXXX, okr. XXXXX, vložil dňa 23.01.2012 do pokladne Okresnej prokuratúry  XXXXX peňažnú sumu vo výške 100,- €,  z toho určenú na všeobecne  prospešné účely pre Detský domov Vysoká nad Kysucou, XXXXX, okres XXXXX, číslo účtu XXXXX sumu 50,- € a na peňažnú pomoc obetiam trestnej činnosti  sumu 50,- €.
Obvinený a poškodená  s týmto spôsobom vybavenia veci vyslovili súhlas. 

Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka